Visit Site
Recommended byColombia
లైగింక వేదింపులు అన్ని చోట్లా ఉన్నాయని, ఇది కేవలం బాలీవుడ్‌లోనే కాదని దక్షిణాది సినిమాల్లో కూడా ఉందని ఆమె ఓ ప్రముఖ వార్తా సంస్థతో తెలిపింది. ఈ సందర్భంగా తాను ఎదుర్కొన్న కొన్ని చేదు అనుభవాలను బయటపెట్టింది. ‘‘ఓ సినిమా పాట షూటింగ్ సమయంలో ఓ హీరో నన్ను గట్టిగా పట్టుకుని.. నేను తన చిత్రంలో ఉన్నందుకు చాలా సంతోషంగా ఉంది’’ అని చెవిలో మెల్లగా చెప్పాడు. దీంతో అతడిని పక్కకు తోసేశాను. ఈ విషయం దర్శకుడితో చెబితే సర్దుకుపోవాలని చెప్పారు. నిర్మాతలు నాదే తప్పన్నట్లుగా హీరోకు క్షమాపణలు చెప్పించారు. ఆ తర్వాత వేదింపులు మరింత పెరిగాయి. రోజు 18 గంటల పాటు షూటింగ్ చేసేవారు. గంటల తరబడి వేయిట్ చేయించేవారు. ఆ సమయంలో 4 నుంచి 5 గంటలు నిద్రపోవడమే లక్కీ అనుకునేదాన్ని’’ అని పేర్కొంది.
మరో సినిమాలో ప్రతి రోజూ షూటింగ్‌కు పిలిపించుకునేవారు. 12 నుంచి 13 గంటల సేపు వానిటీ వ్యాన్‌లో వెయింట్ చేయించేవారు. చివరికి ఈ రోజు నీతో షూటింగ్ లేదు, వెళ్లిపో అని అసిస్టెంట్ డైరెక్టర్లతో చెప్పించేవారు. దీనిపై ప్రశ్నించగా.. ఆ సినిమాలోకి తీసుకున్నందుకు నువ్వు సంతోషించాలని అన్నారని వాపోయింది.
ఎవరెవరు ఎక్కడెక్కడ ఏం చేశారో ప్రతి విషయం నాకు తెలుసు. వారి పేర్లను నేను ఇప్పుడు బయట పెట్టకపోయినా.. కాలం తప్పకుండా వారి నిజ స్వరూపాన్ని బయటపెడుతుందని తెలిపింది. అమీరా తెలుగులో సందీప్ కిషన్‌తో ‘మనసుకు నచ్చింది’, రాజ్ తరుణ్‌తో ‘రాజుగాడు’ సినిమాల్లో నటించింది. 16 ఏళ్ల వయస్సులోనే మోడలింగ్‌ రంగంలో ప్రవేశించిన అమీరా.. 2013లో ‘ఇష్క్’ సినిమాతో సినీ రంగంలో అడుగుపెట్టింది. తమిళంలో దనుష్‌తో కలిసి ‘అనెగన్’ సినిమాలో నటించింది. ప్రస్తుతం తమిళంలో కమెడియన్ సంతానం హీరోగా నిర్మిస్తున్న ‘ఊడీ ఊడీ ఉజైకనం’ సినిమాలో నటిస్తోంది. మరి, అమీరాతో అసభ్యంగా ప్రవర్తించిన ఆ హీరో ఎవరనే విషయంపై ఇప్పుడు టాలీవుడ్‌, కోలీవుడ్‌లో జోరుగా చర్చ జరుగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.